Kjo është një nga gjetjet e disa hulumtimeve mbi lidhjet midis rrjeteve sociale dhe depresionit, të realizuara nga David Baker dhe Dr Guillermo Perez Algorta, nga Universiteti Lancaster.
Ata shqyrtuan studimet nga 14 vende me 35.000 pjesëmarrës të moshës ndërmjet 15 dhe 88 vjeç.
Në mesin e 1.8 miliard njerëzve të cilët janë aktivë në faqet online të rrjeteve sociale në të gjithë botën, vetëm në rrjetin social Facebook janë më shumë se 1 miliard përdorues aktivë.
Shqetësimet në lidhje me efektin mbi shëndetin mendor të udhëhequr nga Akademia Amerikane e Pediatrisë kanë nisur në vitin 2011 për të përcaktuar 'Depresionin nga Facebook'.
Adoleshentët kalojnë pjesën më të madhe të kohës në faqet e mediave sociale, si Facebook, dhe pastaj fillojnë të shfaqin simptoma klasike të depresionit.
Rastet më të shpeshta që çojnë në depresion janë ato kur një person krahason jetën e tij me atë të tjerëve..
Megjithatë, frekuenca, cilësia dhe lloji i rrjeteve sociale online është gjithashtu shumë i rëndësishëm.
Përdoruesit e Facebook kanë qenë më të rrezikuar nga depresioni kur:
– Ndjejnë zili se si të tjerët janë më respektuar
– Bëhen miq me ish-partnerët në Facebook
– Bëjnë krahasime negative sociale
Gjinia dhe personaliteti gjithashtu kanë një ndikim të madh, ku gratë dhe njerëzit me personalitete neurotike kanë më shumë gjasa të binë në depresion.
Por studiuesit theksuan se aktiviteti në internet, mund t'i ndihmojë njerëzit me depresion dhe është një burim i shëndetit mendor dhe për të rritur mbështetjen sociale. /kp
.